Harri Pritchard Jones

Pabydd selog ac awdur o Gymru oedd Harri Pritchard Jones (10 Mawrth 1933 – 10 Mawrth 2015), a alwyd hefyd yn 'Harri Pi-Je' gan ei gyfeillion. 

 Bywyd cynnar ac addysg 
Roedd ei rieni yn Gymry Cymraeg a oedd yn byw yn Lloegr aadeg ei enedigaeth. Felly fe'i ganwyd yn Dudley yng Ngorllewin Canolbarth Lloegr cyn symud i Ynys Môn. Bu'n weithgar iawn gyda phrotestiadau cynharaf Cymdeithas yr Iaith ym Mangor yn y 1960au.

Bu'n fyfyriwr yng Ngholeg y Drindod yn Nulyn, Iwerddon ac yno y daeth i gysylltiad a'r ffydd Gatholig.Gwefan BBC Cymru; adalwyd 13 Mawrth 2015

 Gyrfa 

 Meddygaeth 
Dychwelodd i Gymru i fagu teulu a cafodd yrfa hir gyda'r Gwasanaeth Iechyd yng Nghymru, fel meddyg a seiciatrydd yn Ysbyty Meddwl Hensol ger Caerdydd. Yn ôl ei fab Guto, trodd ei dad at feddygaeth oherwydd dylanwad ei dad yntau sef William Alfred Pritchard Jones, athro o Borthaethwy a orfodwyd i ymuno â byddin Lloegr yn ystod y Rhyfel Byd Cyntaf fel aelod o'r uned ambiwlans. Yn dyst i gyflafan y Somme, roedd yn aelod o Royal Army Medical Corps. Er mai ffuglen y gelwir y nofel Darnau’n disgyn i’w lle (neu Disgyn i'w Lle) cred Guto mai sôn am ei dad oedd Harri mewn gwirionedd.Gwefan Wales On Line; adalwyd 13 Mawrth 2015 Dylanwad mawr arall arno oedd Tynged yr Iaith a'i hawdur Saunders Lewis.

 Llenor 
Roedd yn awdur pymtheg o lyfrau, gyda rhai o'r rheiny wedi eu cyfieithu i saith o ieithoedd.Gwefan Llenyddiaeth Cymru;  adalwyd 13 Mawrth 2015 Bu'n Gadeirydd 'Yr Academi Gymreig' fel y'i gelwid; Llenyddiaeth Cymru, bellach. Roedd hefyd yn Gymrawd yr Academi Gymreig. Gwnaeth rai addasiadau ar gyfer y teledu gan gynnwys addasiad o Brad gan Saunders Lewis ar gyfer S4C.

Dywedodd Lleucu Siencyn, prif weithredwr Llenyddiaeth Cymru:

{{Dyfyniad|Cyfrannodd yn sylweddol i’r broses o sefydlu presenoldeb i lenyddiaeth yng Nghanolfan Mileniwm Cymru, ac yn fwy diweddar bu Harri o gymorth mawr wrth greu’r sefydliad newydd, Llenyddiaeth Cymru, gan uno Canolfan Ysgrifennu Tŷ Newydd ac Academi.Gwefan Golwg360; adalwyd 13 mawrth 2015}}

 Bywyd personol 
Roedd yn briod a Lenna ac roedd ganddynt ddau fab, y newyddiadurwr Guto Harri, Illtud a merch Nia. Roedd yn byw yn yr Eglwys Newydd, Caerdydd. Ar ddiwedd ei fywyd roedd wedi dioddef o gancr a bu farw yn Hospis Marie Curie, Penarth yn 81 oed.Doctor Harri Pritchard Jones: Psychiatrist and author whose writing and activism made him a giant of Welsh literature and language ; The Independent; Adalwyd 5 Ionawr 2016Colofn marwolaethau, Media Wales; Adalwyd 5 Ionawr 2016

LlyfryddiaethDychwelyd (Gwasg Gomer, 1972)Pobl (Gwasg Gomer, 1978)Freud, Y Meddwl Modern (Gwasg Gee, 1982)Ust! Gwylia!, cerdd gan Endre Gyárfás o'r Hwngareg, Taliesin cyf 51 (Ebrill 1985)Illtud yr Indiad Bach a Storïau Eraill (Gwasg y Dref Wen, 1990)Corner People (Gwasg Gomer, 1991)Saunders Lewis (Templegate, 1991)Bod yn Rhydd (Gwasg Gomer, 1992)Ar y Cyrion (Gwasg Gomer, 1994)Cyffes Pabydd wrth ei Ewyllys (Gwasg Gomer, 1996)Goreuon Storïau Kate Roberts (Gwasg Gee, 2000)Disgyn i'w Lle (Gwasg Gomer, 2014)

Golygydd
 Goreuon storiau Kate Roberts,  wedi'u dethol, ynghyd â rhagymadrodd gan Harri Pritchard Jones (Dinbych: Gwasg Gee, 1997)
 Saunders Lewis: Letters to Margaret Gilcriest, gol. Mair Saunders Jones, Ned Thomas a Harri Pritchard Jones (Caerdydd: Gwasg Prifysgol Cymru, 1993)
 Murray Watts, Gŵr y gwyrthiau sgript, addasiad Cymraeg gan Harri Pritchard Jones (Caerdydd: S4C, 1999)
 Storïau'r dydd, wedi'u dethol a'u golygu gan Islwyn Jones a Gwilym Rees Hughes; rhagymadrodd gan Harri Pritchard Jones (Llandysul: Gwasg Gomer, 1968)
bawd|Teitl y ffilm Sigaret? (1991)
 Storïau Tramor'' Cyfrol 1, 1974. Cyfres o lyfrau o straeon byrion gan awduron o wledydd ar draws y byd wedi’u cyfieithu i Gymraeg. Yr awduron yn cynnwys Albert Camus, Franz Kafka a James Joyce, y cyfieithwyr yn cynnwys Kate Roberts, Bruce Griffiths a W. S. Jones (Wil Sam).

 Addasiadau ffilm 

 Sigaret? (1991) addasiad o ddrama Saunders Lewis; Ffilmiau Tŷ Gwyn / S4C
 Brad (1994) addasiad o ddrama Saunders Lewis Ffilmiau Tŷ Gwyn / S4C

Cyfeiriadau

Categori:Genedigaethau 1933
Categori:Marwolaethau 2015
Categori:Llenorion Cymraeg
Categori:Llenorion yr 20fed ganrif o Gymru
Categori:Llenorion yr 21ain ganrif o Gymru